MUNICIPIUL  SATU MARE

Direcția Patrimoniu

Serviciul Patrimoniu, Concesionări, Închirieri

Direcția economică

Nr. 59637/19.10.2026
În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, directorul executiv al Direcției Patrimoniu și Serviciul Patrimoniu Concesionări Închirieri și directorul executiv al Direcției Economice, formulează următorul:

RAPORT DE SPECIALITATE

la proiectul de hotărâre

privind aprobarea vânzării unui imobil - teren situat în Municipiul                         Satu Mare, str. Barbu Ștefănescu Delavrancea nr. 13/A 
Prin prezentul proiect de hotărâre se propune plenului Consiliului Local                   al Municipiului Satu Mare, aprobarea vânzării terenului aflat în proprietatea  privată a Statului Român/Municipiului Satu Mare, în suprafață de 49 mp, respectiv a cotei de 49/299 părți, înscris în CF nr. 175765 Satu Mare (nr. CF vechi 197                  Satu Mare) sub nr. top 1713/2, aferent imobilului – casă situat în Satu Mare,                         str. Barbu Ștefănescu Delavrancea nr. 13/A, solicitat de către numiții Balla                    Otto – Erwin și Balla Melinda - Ágota, prin cererea înregistrată la Primăria Municipiului Satu Mare sub nr. 18094/17.03.2023.
În susținerea cererii s-a depus documentația cadastrală denumită ”Plan                  de amplasament și delimitare a imobilului”, vizată de O.C.P.I. Satu Mare                           sub nr. 16070/21.02.2023, întocmită de persoană fizică autorizată A.N.C.P.I.,                           ing. Szabo Andrei Alexandru, din care rezultă faptul că pe parcela de teren în cauză identificată sub nr. top 1713/2, este edificată o casă de locuit - C1 cu regimul de înălțime P+1, situată pe str. Barbu Ștefănescu Delavrancea nr. 13/A.
Conform memoriului tehnic întocmit de ing. Szabo Andrei Alexandru, persoană fizică autorizată de A.N.C.P.I., cota de teren aflată în proprietatea petenților, împreună cu suprafața de teren solicitată spre cumpărare, constituie curtea aferentă imobilului – casă de locuit, proprietatea acestora, edificat pe parcela de teren care face obiectul prezentului proiect de hotărâre a consiliului local.
Din extrasul de CF nr. 175765 Satu Mare (nr. CF vechi 197 Satu Mare) sub                  nr. top 1713/2, reiese faptul că terenul în cotă de 250/299 părți și casa sunt deținute în proprietate de către Balla Otto - Erwin și Balla Melinda - Ágota, iar diferența de teren în cotă de 49/299 părți se află în proprietatea privată a Statului Român prin Municipiul Satu Mare.
Din punct de vedere topografic, documentația cadastrală este corect întocmită și conformă cu realitatea, iar terenul solicitat a fi cumpărat reprezintă o parte din curtea casei aflată în proprietatea solicitanților. 
Conform certificatelor de atestare fiscală pentru persoane fizice emise de Direcția de Impozite și Taxe Locale Satu Mare, imobilul – teren și clădirea, proprietatea petenților precum și terenul care face obiectul vânzării sunt înregistrate în evidențele fiscale.
După verificarea evidențelor din punct de vedere a legilor proprietății,                       s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Din punct de vedere juridic, nu s-a identificat existența vreunui litigiu pe  rolul instanțelor judecătorești pentru terenul care face obiectul prezentului proiect de hotărâre.
Documentația a fost completată cu declarații prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată cu privire la imobilul în cauză.

Având în vedere considerentele expuse anterior, se propune aprobarea vânzării către numiții Balla Otto-Erwin și Balla Melinda - Ágota a terenului                        în suprafață de 49 mp, reprezentând cota de 49/299 părți din imobilul înscris                       în CF nr. 175765 Satu Mare sub nr. topografic 1713/2, situat în municipiul                            Satu Mare, str. Barbu Ștefănescu Delavrancea nr. 13/A, teren aferent construcției aflate în proprietatea petenților.

Prețul de vânzare al terenului în suprafață de 49 mp se stabilește la suma                 de 5.684 lei, determinată în conformitate cu valorile prevăzute în raportul de evaluare a terenurilor având categoria de folosință „curți-construcții”, situate pe strada Barbu Ștefănescu, raport care constituie Anexă la Hotărârea Consiliului Local al Municipiului Satu Mare nr. 249 din 24.09.2026.
Față de cele expuse mai sus, raportat la  prevederile art. 129 alin. (2)  lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

